ผมไปหามาบอกเป็นโปรตีนไตรั่ว ตอนนี้รักษามาประมาณ2เดือนแล้ว ตอนรักษาแรกๆมีอาการหน้าบวมมาก และตอนนี้ลดยาให้ก็ยังบวมอยู่และมีสิวขึ้นตามหลังตามหน้าอกแหละใบหน้า ต้องไปพบแพทย์หรือยังไงดีครับ มีแต่คนทักว่าหน้าบวม
สวัสดีค่ะ อาการโปรตีนรั่ว คือการที่มีการขับโปรตีนชนิดที่เรียกว่าอัลบูมินออกมาทางปัสสาวะมากเกินไป เป็นสัญญาณที่แสดงถึงโรคไตอักเสบ มักทำให้เกิดอาการตัวบวมตามมา และจะพบมากในเด็ก ซึ่งอาการบวมที่เกิดจากโปรตีนรั่วจำเป็นต้องได้รับการรักษาสาเหตุของอาการโปรตีนรั่วยังไม่ทราบแน่ชัด แต่ในผู้ป่วยบางรายพบว่าเกี่ยวข้องกับพันธุกรรม และในส่วนของอาการแทรกซ้อนจากอาการโปรตีนรั่ว แบ่งออกเป็น 2 ประเภท ได้แก่ การแทรกซ้อนจากตัวโรคเองและการแทรกซ้อนจากการรักษา โปรตีนรั่วอาจทำให้มีไตเสื่อมเรื้อรังหรือไตวายในอนาคตได้การรักษาภาวะโปรตีนไตรั่ว คือใช้ยาลดการอักเสบกลุ่มสเตียรอยด์ หากมีการตอบสนองต่อตัวโรคได้ดี แพทย์จะค่อย ๆ ลดยากระทั่งหยุดให้ยา แต่ถ้าหากผู้ป่วยตอบสนองต่อการรักษาไม่ดี แพทย์ไม่สามารถหยุดให้ยาได้ จำเป็นต้องใช้ยากดภูมิอื่น ๆ ร่วมด้วยแนะนำพบอายุรแพทย์ทางด้านโรคไตเพื่อตรวจเพิ่มเติมและรับการรักษา เพราะอย่างที่กล่าวไป หากไม่ได้รับการรักษาอย่างถูกต้องอาจทำให้มีไตวายตามมาได้การดูแลตัวเองเบื้องต้น การจำกัดอาหารรสเค็ม อาหารรสจัด อาหารที่ปรุงด้วยเกลือปริมาณมาก เนื่องจากเกลือจะทำให้ตัวบวมมากขึ้น ส่วนในแง่ของอาหารอื่น ๆ เช่น โปรตีนสามารถรับประทานได้ปกติ